**Arbeidskontrakt**

**Målsetting:**

Vi skal gjennomføre et prosjekt og levere to forskjellige iterasjoner. Vi har et mål om å levere første iterasjon innen 13:00 Fredag 01.05.16, og andre iterasjon 20:00 Torsdag 07.05.16

Vi sikter mot en A i prosjektet.

Vi har et mål om å holde et godt samarbeid gjennom hele perioden, og levere et produkt vi er stolte av. Alle i gruppen skal komme med innspill, og disse vektlegges likt.

**Arbeidsfordeling og ansvarsområder:**

Produktrollen: Raymond har hovedansvaret for produktrollen. Hans ansvar er å sørge for at produktet treffer de riktige målgruppene, holde mappestruktur og er også dokumentasjonsansvarlig.

Prosessrollen: Dag har hovedansvaret for prosessrollen. Han tar ansvar for at arbeidsoppgaver og funksjoner blir gjort innenfor gitt tidsramme.

Utviklingsrollen: Billy har hovedansvaret for utviklingsrollen. Han vil sørge for at produktet vi leverer holder de funksjonene vi har planlagt å levere, og sørge for at programmet holder standarden vi ønsker.

Testrollen: Implementering etter at alle sider er kjent.

Nireban & Jonas har ansvaret for å gå ut i verden og få brukere til å teste produktet. Deretter skrive en rapport om hvor lang tid hver enkelt person har brukt på de forskjellige aktivitetene på siden. Dette vil Nireban ta med seg videre til brukerrollen, for å forbedre brukervennligheten på siden.

Brukerrollen: Nireban har ansvaret for å holde produktet brukervennlig til enhver tid. Han skal også ha kontroll over internasjonalisering og tilgjengelighet av produktet.

“Realease”rollen: Vi velger å se på dette mer som en Innleveringsrolle, da vår release i faktum er inleveringen. Jonas sørger for at frister blir holdt og at produktet blir innlevert til rett tid.

Arkitekturrollen: Design i henhold til krav og forventninger.

Nireban og Billy holder hovedansvaret og sørger for at kode blir skrevet etter de vanlige konvensjonene. De tar også ansvaret for å validere kode før inlevering.

**Prosedyrer:**

Vi bruker Google-Drive og Facebook som hovedplattform for kommunikasjon. Samkjøring av kode foregår på GIT, mens koding vil skje på selvvalgt plattform. Vi gjør alt av dokumentarbeid på Google-Drive.

Vi har inngått en avtale hvor vi har avklart hvilke tidspunkt enkelte medlemmer er nødt til å reise slik at vi kan effektivisere arbeidet. Alle er inneforstått med at disse tidene gjelder, og er klare for å møte opp og legge ned en konstruktiv innsats for felles måloppnåelse.

Vi er alle enige om å holde et profesjonelt forhold i prosjektukene, og er klare på at vi arbeider i arbeidstimene og tar det sosiale utenfor. Vi vil holde god integritet og levere arbeid vi er fornøyd med, og som er gjort av oss selv internt i gruppen.

**Interpersonlige spørsmål:**

Vi skal holde en åpen dialog hvor alles meninger skal bli hørt. Om man ikke protesterer og sier seg uenig, så samtykker man med det som diskuteres i gruppen. Er man uenig, diskuteres det på en voksen og profesjonell måte. Dersom diskusjonen skulle bli for opphetet, tar vi en 10 minutters pause før vi går tilbake til arbeidet.

**Signatur:**

